কুণাল ঘোষের দাবি, মুকুল রায় একসময়ে বলেছিলেন অরুণ জেটলি না বাঁচালে এতদিন জেলে থাকতেন। সোমেন মিত্রের সামনে এই কথা হয় বলে জানিয়েছেন তিনি। এই প্রসঙ্গে তাঁর অভিযোগ, সারদা-নারদ-অ্যালকেমিস্টে মুকুল রায়ের অবদান রয়েছে। দলের এককালীন দ্বিতীয় স্থানাধিকারীর চোখ-কান দিয়েই মমতা বন্দ্যোপাধ্যায় দেখতেন এবং শুনতেন বলে জানিয়েছেন কুণাল ঘোষ। দলের চাণক্য বিশেষণ উপভোগ করলেও, সেই বিষয়ে অবস্থান বদলের অভিযোগ করেছেন কুণাল ঘোষ। আসল কারণ না দেখিয়ে দল ছাড়ার কারণ হিসেবে অপযুক্তির আশ্রয় নিচ্ছেন বলেও অভিযোগ।